LA COLECCIO ROSALS 



Artur Bofill 



DIRECTOR DEL MUSEU 



L'entussiasta naturalista Joan Rosals i Corretjer que, per 

 dissort morí repentinament fa dos mesos, en lo millor de sa 

 edat, quan tant podia esperar-se encara de son entusiasme, de 

 sa activitat i de son carinyo per nostra terra, no podia menys 

 de demostrar l'interès que li mereixia el Museu de Ciències 

 Naturals, llegant-li ses coleccions malacològiques, mineralògi- 

 ques i paleontològiques, que havia reunit amb la paciència i 

 constància dels que, com ell, viuen enamorats de les meravelles 

 amb que al Creador plagué poblar nostra estada terrenal. 



Tots els que s'han dedicat a tan atractiva i profitosa tasca, 

 saben de sobres lo que representa reunir una colecció com la 

 d'en Rosals: els treballs de camp, recorrent diferentes encon- 

 trades, recollint els exemplars; la determinació i ordenació dels 

 mateixos; els canvis amb altres coleccionistes; els molts altres 

 medis d'adquisició, útils per la comparació; les contínues con- 

 sultes amb diferentes coleccions i amb les nombroses publica- 

 cions, moltes d'elles rares o costoses i no sempre assequibles... 



Es doncs, digne de agraïment i exemple, seguit ja per molts, 

 el destinar a un Museu públic el fruit de tants esforços, que 

 constitueix un conjunt de materials útils per l'estudi: sobre 

 tot quan n'hi ha reunits no pocs trobats en nostra Catalunya. 



